หุ้น,น้ำมันปิดพุ่ง/ทองร่วง
ดาวโจนส์ปิดพุ่ง 103.29 จุด หลังราคาน้ำมันฟื้นตัวปิดเพิ่มขึ้น 69 เซนต์ ขณะที่ทองคำร่วง 12.30 ดอลล่าร์
15 ธ.ค. 2558

ดาวโจนส์ปิดพุ่ง 103.29 จุด หลังราคาน้ำมันฟื้นตัวปิดเพิ่มขึ้น 69 เซนต์ ขณะที่ทองคำร่วง 12.30 ดอลล่าร์ 
ดัชนีเฉลี่ยอุตสาหกรรมดาวโจนส์ปิดที่ 17,368.50 จุด พุ่งขึ้น 103.29 จุด หรือ +0.60% ดัชนี แนสแดค ปิดที่ 4,952.23 จุด เพิ่มขึ้น 18.76 จุด หรือ +0.38% ดัชนี เอสแอนด์พี 500 ตลาดหุ้นนิวยอร์กปิดที่ 2,021.94 จุด เพิ่มขึ้น 9.57 จุด หรือ +0.48%
ภาวะการซื้อขายในตลาดหุ้นนิวยอร์กเริ่มกลับมาคึกคักอีกครั้ง เนื่องจากราคาน้ำมันดิบในตลาดโลกดีดตัวขึ้น หลังจากที่ก่อนหน้านี้ตลาดได้ร่วงลงอย่างหนักเนื่องจากความวิตกกังวลที่ว่า ราคาน้ำมันดิบที่ปรับตัวลงอย่างต่อเนื่องอาจจะส่งผลกระทบต่อหลายภาคส่วนในระบบเศรษฐกิจของโลก
น้ำมันดิบเวสต์เทกซัสอินเตอร์มีเดียต หรือไลต์สวีตครูด งวดส่งมอบเดือนมกราคม เพิ่มขึ้น 69 เซนต์ ปิดที่ 36.31 ดอลลาร์ต่อบาร์เรล ส่วนเบรนต์ทะเลเหนือลอนดอน งวดส่งมอบเดือนเดียวกัน ลดลง 1 เซนต์ ปิดที่ 37.92 ดอลลาร์ต่อบาร์เรล
ทองคำตลาดโคเม็กซ์ ลดลง 12.30 ดอลลาร์ ปิดที่ 1,063.40 ดอลลาร์ต่อออนซ์ ต่ำสุดนับตั้งแต่วันที่ 3 ธันวาคม